Таълим тизимида инновацион инқилоб: СУНЪИЙ ТАФАККУР\nСунъий тафаккур атамаси одатда инсонлар томонидан қабул қилинадиган қарорлар доирасидаги вазифаларни бажарадиган ҳамда унинг ёрдамида бошқариладиган тизимлар,, замонавий таҳлиллар ва катта маълумотларга эга дастурларни ўз ичига олади. Сунъий тафаккур тизимлари ушбу билимлар захирасидан когнитив функцияларга яқин қарорлар қабул қилиш ва чора-тадбирлар белгилашда, шу жумладан соҳаларни ўрганиш ва муаммоларни ҳал қилишда фойдаланилади.\nБугунги кунда жаҳон амалиётида Канада, Цингапур, Бирлашган Араб Амирликлари, Финляндия, Япония, Хитой, Италия, Тунис, Буюк Британия, АҚШ, Швеция, Мексика, Европа Иттифоқи, Кения, Дания, Францийа, Австралия, Корея Республикаси, Ҳиндистон ва Германия каби давлатлар сунъий интеллектни ривожлантириш стратегияларини эълон қилган.\nСунъий тафаккур тизимларини айниқса таълим тизимига жорий этилиши мамлакатда инсон капиталини ривожлантиришга хизмат қилади.\nЖумладан, Россия Федерацияси 2021 йилдан 2024 йилга қадар «Сунъий тафаккур» модулларидан фойдаланишни мактабларда ўргатиш вазифаси белгиланган бўлса, Хитой мактабларида 2018 йилда синов тариқасида сунъий тафаккурга асосланган дарслар ташкил этилган.\nЎзбекистон Республикаси таълим тизимига ҳам дастлабки сунъий тафаккур тизимлари Инновацион ривожланиш вазирлиги ташаббуси билан Фарғона шаҳридаги мактабларда жорий этилган «Ақлли мактаб» дастури орқали кириб келганлиги барчамиз учун қувонарли ҳолатдир.\nТаъкидлаш лозимки сунъий тафаккур тизимлари асосида ишлаб чиқилган «Ақлли мактаб» дастурининг таълим тизимига жорий этилиши бир қанча афзалликларни беради:\nБилим сифатини автоматик тарзда баҳолаш. Анъанавий шаклдаги (қоғоз шаклида) журналларга баҳоларни киритиш ва уларни таҳлил қилиш сезиларли даражада кўп вақтни олади. Ваҳоланки, ушбу вақтлардан ўқитувчилар ўқувчилар билан машғулотларга тайёргарлик кўриш ҳамда профессионал ривожланишлари устида ишлашлари мумкин. Сунъий тафаккур гарчи инсонлар томонидан баҳолашнинг ўрнини тўлиқ боса олмаса-да, сифат жиҳатидан унга яқинроқ бўла олади.\nСунъий тафаккур тизимларига асосланган «Ақлли мактаб» дастурий таъминоти ҳам мактабларда ўқитувчиларнинг вақтларини тежаш; қисқа фурсатда ўқувчилар, фанлар, мавзулар, синфлар кесимида таълимдаги бўшлиқларни аниқлаш; ўқувчиларнинг ақлий ва жисмоний ривожланишларини таҳлил қилиб бориш ва бошқа бир қанча имкониятларни яратиб бермоқда.\nДастурнинг таҳлилий маълумотларга асосан аниқланган камчиликлари ўз вақтида бартараф этиб борилса, бу мактабларнинг таълим сифатини янги босқичга кўтарилишига хизмат қилади.\nУнутилган маълумотларни ёдга солади.Инсон хотираси мукаммал эмас ва дастур ўқитувчилар, ота-оналарга ўқувчиларнинг таълимига оид маълумотларни эслатиб туради ва ҳатто дарсларда фаол иштирок этмаётган, ўзлаштириши пасайган ҳолатлар бўйича алоҳида огоҳлантиришлар беради.\nЎқувчиларнинг хулқ-атворини кузатиб бориш. Мазкур таҳлил ўқувчиларнинг маънавий, руҳий, ахлоқий жараёнларини ҳам билимларни ўзлаштириши билан бир вақтда кузатиб бориш имконини беради. Бунинг натижасида дастур ўқувчиларни нафақат ақлан ва жисмонан, балки маънавий камолотини ҳам шаклланиб боришига ўз ҳиссасини қўшади.\nҲар бир ўқувчининг таълимига индивидуал тарзда эътибор. Таъкидлаш лозимки, бугунги кундаги анъанавий таълим услуби орқали таълимга барча ўқувчиларни ўзлаштириш аҳволини тўлиқ қамраб олишнинг имкони йўқ. «Аққли мактаб» дастури айнан ўқувчиларнинг ўзлаштириши жараёнида ҳосил бўлган бўшлиқларни, ўзлаштиришида мавзулар кесимида узилишларни, ўзлаштириш даражаси паст ўқувчилар ва фанлардан қобилиятли ўқувчиларни график ва бошқа кўринишларда чиқариб бериши орқали айнан қайси ўқувчи билан ва қайси мавзулар бўйича индивидуал тарзда шуғулланиш лозимлигини аниқлаб беради.\nБундан ташқари, сунъий тафаккурнинг таълимга аралашуви ўқитувчиларни ҳам ўзгаришга мажбур қилади. Жумладан, ўқитувчиларнинг «Ақлли мактаб» дастури билан ҳамкорлиги натижасида мактабларда ўқувчиларни тезкор, самарали ва яхшироқ ўқитишга кўмаклашади. Бу ўқитувчиларнинг ўз устиларида ишлашларига ва таълим бериш сифатини оширишларига олиб келади.


Жан Рено Ўзбекистон ва Россия ҳамкорлигида тасвирга олинадиган фильмда суратга тушади - Халқ сўзи\n18 Февраль, Душанба\nЖан Рено Ўзбекистон ва Россия ҳамкорлигида тасвирга олинадиган фильмда суратга тушади\n20:27 13 Май 2018 Маданият\nКиношунос Шоҳира Рауфбоева Франциядан махсус “Халқ сўзи online” учун хабар қилади. Ўзбекистон ёшлар иттифоқи ташаббуси билан Канн кинофестивали доирасида ташкил этилган миллий павильонда ўзбек делегацияси янги келишувларга эришишда давом этмоқда.\nБутун дунё кинематографлари ва кинобозорини бир ерга тўплаган Канн халқаро фестивалининг энг қизғин палласига келган бир даврда Ўзбекистон делегацияси Россиянинг “Реновацио” кинокомпанияси билан ҳамкорлик меморандуми имзолади.\nМеморандумга мувофиқ 2018 йилда россиялик киноижодкорлар ўзбек ҳамкасблари билан бирга Ўзбекистонда “Хўжа Насриддин” фильмининг суратга олиш ишлари бошланади.\n“Реновацио” кинокомпанияси продюсери Георгий Малковнинг таъкидлашича, россиялик киноижодкорлар томонидан мазкур фильмда роль ижро этиш учун супер юлдуз Жан Рено ҳам таклиф этилган. Жан Рено томонидан мазкур таклиф ижобий қабул қилинган.\n“Хўжа Насриддин” лойиҳасида ижодий ва техник гуруҳнинг ярмини ўзбекистонлик мутахассислар ташкил этади.\nЛойиҳа ишга туширилиши ўзбекистонлик мутахассисларнинг иш билан таъминланиши, ўзаро тажриба алмашиши, шунингдек, мамлакатимизга хорижий инвестициянинг жалб этилишига ёрдам беради.


27 май 2022, Тошкент вақти: 21:46\nОлмаота кўчаларидан бири, 2022 йил 9 январи\nЕвропа Иттифоқи ташқи сиёсат маҳкамаси раҳбари Жозеп Боррель 8 январь куни Қозоғистондаги аҳвол хусусида фикр билдираркан, ЕИ вазиятни тинч йўл билан тартибга солишда унга ёрдам беришга ҳозирлигини айтди.\n“Биз муаммони тинчлик билан ҳал этиш учун ёрдам қўлини чўзишга тайёрмиз”, деган европалик дипломат.\nБоррель инсонлар қурбон бўлгани муносабати билан таассуф билдириб, зўравонлик ҳолатларини танқид қилган.\nУ КХШТга аъзо мамлакатлар ҳамда Россияни Қозоғистон мустақиллигини ҳурмат қилишга чақирган. “Ташқи ҳарбий кўмак Қозоғистон мустақиллиги ва ҳудудий яхлитлигига, инсон ҳуқуқларига риоя қилган ҳолда жалб этилиши лозим. Биз Қозоғистон ҳукуматини ушбу мураккаб паллада фуқароларнинг ҳуқуқ ва эркинликларини, тинч йиғинлар ўтказиш ва ахборот олиш ҳуқуқини таъминлашга чақирамиз”, деган Боррель.\nАввалроқ АҚШ Қозоғистондаги зўравонликларни қоралаб, мамлакат ҳукумати ва намойишлар иштирокчиларини босиқликка ва можарони тинч йўл билан бартараф этишга чақирган эди.\nКХШТ қўшинлари Қозоғистоннинг айрим ҳудудларида намойишлар қонли тўқнашувларга айланиб кетганидан сўнг мамлакат президенти Қасим-Жомарт Тоқаев таклифига кўра киритилган (Қозоғистоннинг ўзи КХШТ аъзоси бўлиб ҳисобланади). Тоқаев мамлакатга “чет элда ҳозирликдан ўтган 20 минг террорчи” ҳужум қилганини айтиб, норозилик чиқишларини ташқи тажовузга менгзаган.


Тиббиёт ходимлари куни олдидан ТИББИЁТ СОҲАСИДАГИ УЛКАН ИСЛОҲОТЛАР ХАЛҚИМИЗ САЛОМАТЛИГИНИ АСРАШДА КЕНГ ИМКОНИЯТЛАР ЯРАТМОҚДА\nМамлакатимизда жамиятимизнинг барча соҳалари каби соғлиқни сақлаш тизимида туб ислоҳотлар амалга оширилмоқда. Бу жараёнда халқимизга кўрсатилаётган тиббий-профилактика, патронаж ёрдамини янада яхшилаш, тез ва шошилинч тиббий ёрдам ҳамда ихтисослашган тиббий ёрдам сифатини ошириш, аҳолини арзони ва сифатли дори-дармон билан таъминлаш, хусусий тиббиётни ривожлантириш борасида муҳим лойиҳалар амалга оширилмоқда. Хусусан, кейинги уч йил ичида соғлиқни сақлаш соҳасини ислоҳ этиш бўйича 170 дан зиёд ҳуқуқий ҳужжатлар қабул қилинди.\nЖумладан, Президентимизнинг 2018 йил 7 декабрдаги “Ўзбекистон Республикаси соғлиқни сақлаш тизимини тубдан такомиллаштириш бўйича комплекс чора-тадбирлар тўғрисида”ги фармон мамлакатимиз тиббиёти тараққиётида янги даврни бошлаб берди, десак айни ҳақиқатни айтган бўламиз. Фармон билан 2019 – 2025 йилларда Ўзбекистон Республикаси соғлиқни сақлаш тизимини ривожлантириш концепцияси ҳамда 2019–2021 йилларда Ўзбекистон Республикаси соғлиқни сақлаш тизимини ривожлантириш концепциясини амалга ошириш чора-тадбирлари дастури тасдиқланди.\nБугунги кунда тиббиёт тизимида ислоҳотлар жуда жадаллашган. Хусусан, соҳани молиялаштириш ҳажми бир неча баробарга оширилди. Масалан, 2017 йилда соҳага 7,1 триллион сўм йўналтирилган бўлса, 2019 йилда соҳага 12,1 триллион сўм йўналтирилди. Шунингдек, дори воситалари ва тиббий буюмлар ҳамда тиббиёт объектларини қурилиш-таъмирлаш ишларига ажратилаётган маблағлар миқдори 3 баробарга ортди.\nАҳоли энг кўп мурожаат қиладиган соҳа — шошилинч ва “тез ёрдам” тиббий ёрдам хизматининг фаолияти ҳам кейинги йилларда янги босқичга кўтарилмоқда. Натижада, аҳолининг тез тиббий ёрдам хизматига бўлган ишончи ортмоқда, мурожаатлар йил сайин ошиб бораяпти. Масалан, таққослаш учун айтадиган бўлсак, 2016 йилда чақириқлар сони 7,2 млн.ни ташкил қилган бўлса, 2017 йилда – 8,7 млн. 2018 йилда эса 9,8 млн.га етган. Жорий йилнинг ўтган 10 ойи ичида эса мурожаатлар сони тўққиз миллиондан ошган. Кейинги йилларда тез ёрдамнинг махсус санитар автотранспорт парки янгиланди.\nБугунги кунда тизимда икки ярим мингга яқин “Nissan”, “Hunday”, “Toyota” русумли ва бошқа замонавий тез ёрдам машиналари аҳолига хизмат кўрсатмоқда. Янги ҳарид қилинган 281 та реанимобиллар 4,1 млн. АҚШ доллари миқдоридаги зарур асбоб-ускуналар билан тўлиқ жиҳозланди. 2019 йилда яна 150 та тиббий асбоб-ускуналар ва алоқа воситалари билан тўлиқ жиҳозланган “Ford” русумидаги реанимобиллар харид қилинди.\nИхтисослашган тиббий ёрдам кўрсатиш борасида ҳам кенг қамровли чора-тадбирлар амалга оширилмоқда. Натижада сўнгги уч йилда қўшимча аллергология, онкология, нефрология ва буйрак трансплантацияси, неврология ва инсульт, травматалогия ва ортопедия ҳамда нейрохирургия каби қатор йўналишларда тиббиёт марказлари фаолияти ташкил этилиши ҳисобига аҳолига ихтисослаштирилган тиббий ёрдам кўрсатаётган тиббиёт марказлар сони 16 тага етди. Ҳудудларда 310 та ихтисослашган бўлимлар, республика ихтисослаштирилган илмий-амалий тиббиёт марказларининг 14 та филиаллари ташкил қилинди.\nТиббиёти тараққий этган мамлакатларда қўлланилаётган илғор инновацион тиббий технологияларни мамлакатимиз тиббиётида жорий этишга ҳам алоҳида аҳамият берилаяпти. Шу ўринда Академик В. Воҳидов номидаги Республика ихтисослаштирилган хирургия илмий-амалий тиббиёт маркази ҳамда Республика шошилинч тиббий ёрдам илмий марказида буйрак ва жигар кўчириб ўтказиш бўйича энг мураккаб операциялар муваффақиятли бажариб келинаётганини алоҳида таъкидлаш жоиз. Шунингдек, Республика Гематология ва қон қуйиш илмий текшириш институти олимлари жаҳон тиббиётининг илғор йўналиши —ўзак ҳужайра трансплантациясини ўзлаштириб, ҳозирда уни муваффақиятли йўлга қўйди. Кардиожарроҳлик соҳасидаги замонавий операциялар бугун нафақат пойтахтимизда, балки, Наманган, Хоразм, Фарғона, Бухоро, Қашқадарё ва бошқа вилоят даволаш муассасаларида ҳам муваффақиятли амалга оширилаяпти.\nҚолаверса, юртимиз перинатал муассасаларини замонавий тиббий асбоб-ускуналар билан жиҳозланиши баробарида мутахассисларимизнинг малакасини ошириш орқали энг кам вазнли гўдакларни ҳам парвариш ва реабилитация қилиш муваффақиятли амалга оширилмоқда. Ушбу бу ўзгаришлар юртимизда аёллар саломатлигини мустаҳкамлашга, оналар ва гўдаклар ўлимини кескин камайишига сабаб бўлмоқда.\nСўнгги уч йилда 1300 дан ортиқ даволаш муассасаларида қурилиш-таъмирлаш ишлари олиб борилганлиги ва биргина 2019 йилнинг ўзида соҳага 130 миллион доллар миқдорида инвестициялар жалб этилгани, тиббиёт масканлари 100 миллион доллар миқдоридаги замонавий тиббий асбоб-ускуналар билан жиҳозлангани, халқимиз саломатлиги йўлида қилинган ишларнинг мезон ва миқёсини кўрсатиб турибди.\nТиббиёт илм-фани, тиббий-илмий марказларнинг хориждаги нуфузли илм-фан муассасалари билан алоқалари ҳам жадал ривожланмоқда. Бунинг натижасида мамлакатимиз тиббиёт олий ўқув юртлари ва хориждаги нуфузли тиббий-илмий таълим муассасалари ҳамкорлигида 22 та халқаро факультет очилди. Бир сўз билан айтганда юртимиз тиббиёт илми ҳам жаҳон илм-фани билан ҳамқадам ривожланиб боряпти.\nБир сўз билан айтганда, соҳадаги улкан ислоҳотлар халқимиз саломатлигини янада мустаҳкамлашга қаратилган ва бу жараён келгусида ҳам изчил давом этади.


Спикер ўринбосари Сайхунобод туманида бўлди | O'zLiDeP\nОлий Мажлис Қонунчилик палатаси Спикери ўринбосари, O‘zLiDeP фракцияси раҳбари Актам Ҳаитов Сайхунобод туманига ташриф буюрди. Туман марказида Ўзбекистон Республикаси Президенти Ш.Мирзиёевнинг Сирдарё вилоятига ташрифи давомидаги тавсияларига асосан ташкил этилган “Беш муҳим ташаббус” лойиҳасининг тумандаги ижроси юзасидан амалга оширилган ишлар билан танишувдан бошлади.\nБу борада “Ёшлар ҳиёбони”идаги “Юрт байроғи” майдони, кутубхона мажмуаси, хотира майдони, ёш ижодкорлар ҳиёбони каби мажмуалар билан яқиндан танишди. Шу ернинг ўзида тумандаги деҳқон, фермер хўжаликлари ва томорқа ер эгалари томонидан кузги “Тўқсонбости” экинлар экилиши ҳамда далаларда амалга оширилаётган кузги агротехник тадбирларнинг ўз вақтида амалга оширилиши юзасидан фикр-мулоҳазаларини билдириб ўтди. Деҳқон-фермерлар ва аҳоли томорқа эгалари етиштирган қишлоқ хўжалиги маҳсулотларининг сақланиши, маҳаллий бозорларда сотилиши борасида туманда амалга оширилаётган ишлар билан яқиндан танишди.\nШу куннинг ўзида Спикер ўринбосари А.Ҳаитов тумандаги “Нурли йўл” маҳалласида истиқомат қилиб келаётган оилавий тадбиркор Комилжон Юсуповнинг томорқасини кўздан кечириб, у ерда пиёз кўчатларининг етиштирилиши ва далаларга экилиши билан танишди.\n“Мен амалга оширилган барча ишларни ўз маблағларим ҳисобидан ташкил этганман. Ҳоризда 0,15 гектар пиёзнинг маҳаллий уруғидан кўчатлар етиштирдим ва ушбу кўчатлар 3,0 гектар ер майдонига кўчириб экилмоқда. Келгусида ушбу экин майдонининг ҳар бир гектаридан 40 тоннадан жами 120 тонна пиёз маҳсулотини етиштириб, маҳаллий бозорларга чиқаришни режалаштирганман. Келгусида оилавий тадбиркорлик учун менга туман ҳокимлиги томонидан 5,0 гектар ер майдони ажратиш белгиланди”, - дейди Комилжон Юсупов.\nПартия етакчиси “Пахтакор” СИУ ҳудудида фаолият олиб бораётган “Жақсилиқ” фермер хўжалигида ҳам бўлди. У ерда теримчилар билан учрашиб, уларга яратилган шароитларни кўздан кечирди. Учрашув якунида илғор теримчиларга рағбатлантирувчи совғалар тақдим этилди.


Имом Ҳусейн (а) азодорлик маросими - Parstoday\nоктябр 08, 2020 11:38\nБугун пайшанба ҳижрий -қамарий 1442 -йил сафар ойининг 20 чиси, милодий ҳисоб билан 2020 йил октябрь ойининг 8 чи куни шиаларнинг 3 чи имоми Ҳазрат имом Ҳусейн /а/ ва унинг содиқ ёронларини Карбало чўлида шаҳид бўлишганинг 40 чи куни йиллигига тўғри келади.\nоктябр 08, 2020 12:57\nИталиядаги Арбаини Ҳусейний (а) азодорлик маросими (видео)\nоктябр 07, 2020 11:43\nАрбаини Ҳусейний (а) азодорлик маросими Италиянинг шимолидаги Лениано шаҳрида бўлиб ўтди. Италияда яшовчи турли мамалакатлардан келган юзлаб шиалар ва мусулмонлар, жумладан Покистон, Эрон, Афғонистон ва Лениано шаҳридаги бир гуруҳ италияликлар соғлиқни сақлаш қоидаларига риоя қилган ҳолда Арбаини Ҳусейний (а) азодорлик маросимини ўтказишди.\nДунёнинг турли шаҳарларида Ҳусейний Ошуро маросимлари ўтказилди\nавгуст 31, 2020 10:56\nТиббий ва соғлиқни сақлаш протоколлари ва қоидаларига риоя қилган ҳолда дунёнинг турли мамлакатларида Ҳусений Ошуро азодорлик маросимларини кенг барпо этилди.\nРайҳонутул-Ҳусейн (а) ҳайатида "ғариблар кечаси" азодорлик маросими ўтказилди (фотожамланма)\nавгуст 31, 2020 13:21\nТеҳрондаги Ирам паркининг мажмўасида Або Абдуллоҳ Ал-Ҳусейн (а)-нинг "ғариблар кечаси" азодорлик маросими бўлиб ўтди.\nҲусейний Ошуро маросими Теҳронда (фотожамланма)\nавгуст 31, 2020 12:44\nАбо Абдуллоҳ Ал-Ҳусейн (а) Ошуро азодорлик маросими Теҳроннинг турли жойларида кенг кўламда ўтказилди.\nавгуст 31, 2020 11:39\nҲусейний Ошўро санаси муносабати билан барча мусулмонларга тасаллият билдирамиз!\nавгуст 30, 2020 10:34\nБугун ҳижрий-қамарий 1442 йил муҳаррам ойининг ўнинчиси, милодий ҳисоб билан 2020 йил август ойининг 30 куни. Бугун -- Ошуро, Аллоҳнинг энг яхши бандаси Ҳусайн бин Али (а) нинг шаҳид бўлган санасидир.\nПокистон расмийлари Ошуро кундаги буюк маросимларни олқишлашди\nавгуст 30, 2020 14:38\nПокистон президенти ва Бош вазири Ошуро маросимлари ва бу фожеа шаҳиддларини мақтаб ушбу санани исломий қадриятларни ҳимоя қилиш, садоқат ва адолатни қўлаб қувватлаш кунлари деб тавсифлашди.


Озик-овкатдан захарланиш - уй шароитида даволаса буладими? олдини олиш - DAVOLASH\nОзик-овкатдан захарланиш — уй шароитида даволаса буладими? олдини олиш\nАвтор Davo На чтение 7 мин Просмотров 888 Опубликовано 23.12.2019\nОзик-овкатдан захарланиш — аломатлари, биринчи тез ёрдам кўрсатиш, олдини олиш\nОвкатдан захарланиш аломатлари\nОвкатдан захарланишда биринчи ёрдам\nЗахарланишда қабул қилинадиган воситалар\nОвкатдан захарланишни олдини олиш\nОвкатдан захарланиш — одатда ҳазм қилиш бузилиши билан кечадиган ўткир касаллик. Бунинг сабаби кўпинча организмга озик-овқат билан биргаликда турли микроорганизмлар кириши бўлади.\nКўпчилик озик-овкатдан захарланиш ҳоллари маҳсулотларда тилларанг стафилококк ва ичак таёқчасининг жадал кўпайишидан келиб чиқади. Захарланишларни кўпинча яроқлик муддати тугаган сифациз, нотўғри шароитларда сақланган ёки санитария меъёрларини бузган ҳолда ишлаб чиқарилган маҳсулотларни истеъмол қилиш келтириб чиқаради.\nОвкатдан захарланиш шуниндек заҳарли қўзиқоринлар ва ўсимликларни тановул қилишда ҳам кузатилади.\nЗахарланишнинг дастлабки белгилари сифациз озик-овқатларни истеъмол қилгандан сўнг ярим соат ичида кузатилиши мумкин, лекин кўпинча 4-6 соат ичида, баъзан еса бир кундан кейин пайдо бўлади.\nЗахарланишнинг одатий аломатлари:\nИч кетиши(ахлат, сувли, бадбўй ҳидли, ҳазм бўлмай қолган озик-овқат қолдиқлари билан);\nКучли кўнгил айниши;\nКўп марта қайт қилиш.\nБундан ташқари, заифлик, бош айланиши, тана ҳароратининг кўтарилиши, ваража қилиш, ошқозон соҳасида оғирлик ва оғриқли спазмлар, метеоризм, кўп миқдорда сўлак ажралиши характерлидир.\nКўпинча захарланишни сут ва сут маҳсулотлари, кремли торт ва пишириқлар, юмшоқ пишлоқ, қайнатилган колбаса, паштетлар, тухум, уйда тайёрланган маёнез, маёнез ёки сметанали салатлар, помидор ва помидор шарбати келтириб чиқаради.\nОзик-овкатдан захарланишининг дастлабки белгиларида бемор ошқозонини бўшатиш учун уни ювиш керак. Ювиш учун қоғоз филтр ёки тўрт қатламли докадан ўтказилган калий перманганатнинг (маргансовка) кучсиз (оч пушти) еритмаси ишлатилиши мумкин.\nБундан ташқари, истеъмол содаси еритмаси (1 литр қайнатилган сув учун 1 чой қошиқ) ёки ош тузи (5 литр сув учун «тоғчасиз» ҳолда 2 ош қошиқ) ҳам тўғри келади.\nЮвиш учун еритма олдиндан 8-10 литр миқдорда тайёрланиши керак. У организмнинг гипотермиясига олиб келмаслиги, шунингдек ичак перисталтикасини секинлаштирмаслиги учун албатта илиқ (35-37 °C ҳароратда) бўлиши керак.\nБиринчи қабул қилишда 2-3 дан 5-6 стакан суюқликни ичиш керак, сўнгра икки бармоқ билан тилнинг илдизини қўзғатиб, қайт қилишни чақириш керак. Ювиш жараёни қайт массасида фақат тоза сув бўлмагунича такрорланади.\nОшқозонни ювгандан сўнг, тўрт маротаба ҳар 15 дақиқада қайнатилган сув билан ентеросорбентларни қабул қилиш тавсия етилади. Беморни тинчликда қолдириш, агар ваража қилаётган бўлса, иссиқ қилиб ўрантириш керак.\nБиринчи кун овқатланишдан сақланган яхшироқдир, иккинчи куни еса булён, гуручли сабзавотли шўрвалар киритиш ва таомномани аста-секин кенгайтириш мумкин. Тўлиқ тузалиб кетгунга қадар ошқозон шиллиқ қаватини қўзғатиш хусусиятига ега бўлган маринадланган, аччиқ, шўр ва дудланган маҳсулотларни истеъмол қилишдан қочиш керак. Беморга қайнатилган сув, аччиқ қилиб дамланмаган ширин чой, мевали морслар, кисел ичиш тавсия етилади. Газланган ичимликлар тақиқланади.\nЗахарланишларда ентеросорбенцлар қабул қилинади. Ушбу дорилар токсинлар, заҳарлар, микроблар ва бактерияларни боғлайди ва организмдан чиқариб ташлайди ва қонга заҳарли моддаларни киришига тўсқинлик қилади. Улар захарланиш аломатларини йўқотишга ва инсоннинг ҳолатини меъёрга келтиришга ёрдам беради.\nҚайт қилиш ва ич кетишдан келиб чиққан сувсизланишни олдини олиш учун махсус туз еритмалари ишлатилади, улар йўқотилган суюқлик ўрини тўлдиради ва електролитлар йўқотилиши натижасида бузилган кислота-ишқор мувозанатини тиклайди. Одатда улар қайнатилган сувда еритилиши керак бўлган кукун шаклида бўлади. Олинган еритма ҳар бир килограмм тана вазни учун 10 мл миқдорда ҳар бир дефакациядан кейин кичик қултумлар билан ичилиши керак.\nАгар диарея қайд қилиш билан кечадиган бўлса, унда ҳар бир қайт қилишдан кейин қўшимча равишда ҳар бир килограмм тана вазнига 10 мл миқдорда еритма ичиш керак.\nЗахарланишда (шу жумладан озик-овкатдан захарланишда, айниқса дори ва спиртли ичимликлардан) жигар зарар кўради, чунки айнан бу аъзо токсинларни зарарсизлантириш ва уларни организмдан чиқариб ташлаш учун жавобгардир. Жигарнинг нормал функциясини тиклаш учун гепатопротектор таъсирга — ўсимлик ёки ессенциал фосфолипидларни ўз ичига олган препаратлар ёрдам беради.\nШунингдек, жигар функциясини яхшилаш учун леситин, аминокислоталар, антиоксидант витамин А, C, Е, селен ва хром сақлаган биологик фаол қўшимчалар, омега-3 политўйинган ёғ кислоталари қўлланилади.\nКўпинча захарланиш белгилари бир ҳафта ичида мустақил равишда ўтади, бунда симптоматик даволаш йетарли бўлади. Бироқ, айрим ҳолларда захарланиш хавфли бўлади. Қуйидаги ҳолларда тиббий ёрдамга мурожаат қилиш керак:\nИчак ва ошқозон касалликлари фонида кучли бош оғриғи, буйрак, жигар ва бошқа ички аъзолар соҳасида оғриқ ҳисси кузатилса;\nБеморда юқори иситма, кучли терлаш, чанқоқлик ҳисси кузатилса;\nЁш бола ёки қария заҳарланган бўлса;\nҚўзиқорин билан заҳарлаганликка шубҳа бўлса;\nКучли қусиш, диарея икки кун давомида сақланиб турса;\nЗахарланиш белгилари бир ҳафтадан узоқ давом еца.\nУй шароитида тайёрланиш технологиялари бузилиши натижасида ботулинотоксин ҳосил бўлган консервалардан захарланиш айниқса хавфли бўлиб, бу оғир касаллик — ботулизмга олиб келади.\nОртиб борувчи мушакларнинг кучсизланиши, тез-тез саёз нафас олиш, кўз қорачиғларининг кенгайиши, мушаклар парези ёки фалажлик, оғиз қуруқлиги, қусиш, ич кетиши, кўришнинг бузилиши, нутқнинг бузилиши, юзда мимика йўқлиги, тери қопламларининг оқариши.\nБиринчи навбатда, кўз мушаклари, ҳалқум, сўнг нафас олиш мушаклари шикастланади. Ботулизм ўлимга олиб келиши мумкин, шунинг учун ундан шубҳа қилинса, дарҳол тез ёрдам чақириш керак.\nОзик-овкатдан захарланишни олдини олишнинг енг яхши усули — овқатланиш гигиенаси қоидаларига, овқатни тўғри сақлаш ва елементар огоҳликка риоя қилишдир.\nОвқатнинг рангига, ҳидига ва таъмига еътибор беринг. Нохуш чириган ҳид, таъмнинг нордонлиги, тилнинг ачиши сергак торттириши керак. Маҳсулот сифати бузилганлиги белгиси сифатида унинг консистенцияси ўзгариши, унинг юзасида шиллиқ ҳосил бўлиши ҳам хизмат қилиши мумкин.\nМоғор билан қопланган, бузилган мева ва сабзавотларни, шишган консерва банкалари ва сут ва сут маҳсулотлари пакетларини афсусланмасдан ташлаб юбориш керак.\nТемир қопқоқ билан «ёпилган» банка ўзига хос овоз билан очилиши керак, бу унинг герметик ёпилганини кўрсатади. Агар овоз бўлмаса, консерваларни истеъмол қилмаслик керак.\nСотиб олаётганда, маҳсулотнинг ишлаб чиқариш муддати ва яроқлик муддати, ўрамнинг яхлитлигини текшириш керак. Шунингдек, музлатгични мунтазам равишда кўздан кечириш лозим.\nБошқа еҳтиёт чоралари:\nМаёнез қўшилган тайёр салатлар сотиб олманг: уларнинг сифати тезда бузилади.\nПиширишнинг иссиқлик режимига риоя қилинг.\nОвқатланиш ва овқат тайёрлашдан олдин сабзавот ва меваларни, идишлар ва бошқа ошхона буюмларини яхшилаб ювиб ташланг.\nТухумни чақишдан олдин уни совун билан ювинг.\nОшхона сочиқларини, идишларни ювиш учун мочалкани тез-тез алмаштириб туриш керак, уларнинг барчаси ўзида патоген бактерияларни тўплайди.\nБир нечта кесиш учун тахтачалар бўлиши керак. Кўкатлар, сабзавот ва мевалар, пишлоқлар ва колбаса маҳсулотлари кесиладиган тахтача ва хом гўшт кесиладиган тахтача алоҳида-алоҳида бўлиши керак.\nСовутгичнинг битта қисмида хом гўшт ва тайёр овқатларни сақламанг. Олдиндан жуда кўп озик-овқат тайёрламанг. Совутгичда пиширилган овқат уч кундан ортиқ сақланмаслиги керак Жамоат овқатланиш жойларини еътибор билан танланг.\n(Visited 4 055 times, 3 visits today)


Кавани «МЮ» машғулотларига қайтди\n«Манчестер Юнайтед» ҳужумчиси Эдинсон Кавани жароҳатидан тикланиб яна сафга қайтди.\nЭдинсон 2 март, сешанба кунидан жамоа билан тўлақонли машғулотлар ўтказмоқда. 34 ёшли форвард 3 март, чоршанба куни АПЛ 27-тури доирасидаги «Кристал Пэлас»га қарши баҳсда майдонга тушиши мумкин.\n«Кавани машғулотларимизга қўшилди. У тикланишга улгурди, шу боис ҳам Лондондаги ўйинга боради ва жамоамиз қайдномасидан жой олади», - дея «МЮ» бош мураббийи Сульшернинг сўзларини келтирмоқда Sky Sports.\nЭслатиб ўтамиз, оёқ мушакларидан жароҳат олган уругвайлик форвард сўнгги тўрт ўйинда «Манчестер Юнайтед»га ёрдам бера олмаганди.


Саксовул дарахти фойдаси - Орол денгизини қутқариш\nМуаллиф Агроном 12.01.2020\nСаксовул – чўлда ўсувчи дарахт кўринишидаги ўсимлик. Саксовулларнинг асосий хусусияти – саҳро тупроғини шамоллардан пана қилиб, эрозия тарқалишини олдини олади. Бу эса ҳудудлар чўллашувини олдини олади ҳамда саҳро экосистемасини сақланиб қолишини таъминлайди.\nСаксовулнинг танаси бурама шаклга эга бўлиб, юзаси силлиқ бўлади. Дарахтнинг шох-шаббалари қалин ва яшил тусда бўлади. Ўсимлик гуллаганда пушти ва малина рангли гулчалар пайдо бўлади. Кўринишидан омонатгина кўринса ҳам, кучли томир тизими эвазига саксовуллар чўл ва тошли ерларга мустаҳкам ўрнашади.\nСаксовуллар кўринишига қараб бута ёки кичик дарахт шаклида бўлиши мумкин. Ушбу ўсимликларни асосан Ўзбекистон, Қозоғистон, Туркманистон, шунингдек Хитой, Эрон, Афғонистон ҳудудларида учратиш мумкин.\nЧўл минтақаларида саксовулларнинг асосан 3 турини учратиш мумкин:\nҚора саксовул. Ўсимликдаги 15 метргача етадиган узун томирлар ер ости сувларидан озиқланиб, танасиги намлик билан таъминлашга имкон беради. Қора саксовуллар майда ва илғаш қийин бўлган гулчаларга эга. Қуёшга бардошли ва чорва егандан кейин қайта тикланиш хусусиятига эга. Чўл тупроғини яхши тутиб туради.\nОқ саксовул. Ушбу турдаги саксовуллар рангсиз тангача шаклидаги баргларга эга бўлиб, бўйи 5 метргача бўлиши мумкин. Оқ саксовуллар қурғоқчиликка бардошлилиги билан ажралиб турадилар. Қаттиқ ва пишиқ танаси эвазига кесиш жуда мушкул, асосан ўтин сифатида ишлатилади.\nЗайсан саксовуллари. Шохлари узун ва яшил поялар билан қопланган бўлади. Ушбу ўсимликдан автомобиль йўллари учун саҳро қумларидан ҳимояловчи восита сифатида фойдаланилади. Зайсан саксовуллари жуда секин ўсади, агар кесиб олинса, қайта тикланиши оғир кечади.\nСовуқ тушиши билан саксовуллар тангача-баргларини тўкадилар. Баҳор келиши билан саксовул дарахтлари майда гуллар билан бурканади. Куз фаслига келиб саксовул уруғлари етилади.\nСаксовулларнинг барглари ва шоҳчалари саҳро туялари учун озуқа ҳисобланади. Саксовул дарахтлари ёнганда катта миқдорда иссиқлик ишлаб чиқариши ҳисобига, турмушда ёнилғи сифатида фойдаланилади.


Вақтларни тўғри тақсимлаш — Dilkashradio.com\nВақтларни тўғри тақсимлаш\nАссалому алайкум меҳнаткаш ва оқила опа-сингиллар. Назаримизда ишлар ҳеч қачон тугамайдигандай, улар худди бизни еб битириш учун пайдо бўлаётгандай. Агар шундай туюлаётган бўлса, вақтингизни тўғри режалаштирмагансиз. Кўп нарса қилишингиз керак, бироқ вақтингиз етмаяпти. Жуда кўп ишлар қилинмай қолиб кетяптими? Ҳам, уй ишлари ҳам давлат иши сизни толиқтириб қўйяптими? Демак сиз вақтингиз ва қиладиган ишларингизни бир кўриб чиқишингиз керак. Энг аввало қўлингизга қоғоз қалам олиб бугун ва яқин кунларда қилишингиз керак бўлган ишларни ёзиб чиқинг. Энг бошига энг зарурларини қуйироққа эса кейин ҳам қилса бўладиган ишларни ёзинг. Чунки бирор бир ишни қилиб бўлгач, энг асосий иш қолиб кетганини кўриб, асабларингиз портлаш даражасига келади.\nКейин эса, яқиндагина қилган ишингизни кейинроқ ҳам қилсам бўлади-ку, деб ўйлайсиз. Шундай бўлмаслиги учун ишларингизни вақтингизга қараб тақсимлаб чиқинг. Энг аввало шу бугун ёки эртагача қилиниши керак бўлган ишларни ёзинг. Кейин муҳимлигига қараб, уларни индинга ёки кейинги ҳафтага жойлаштиришингиз мумкин. Хуллас, бугун эртага, кейинги ҳафта ва шу бир ой ичида қилишингиз керак бўлган ишларингизнинг рўйхатини тузиб, уларни ўз кунларига жойлаштириб чиқинг. Бунда сизга ён дафтарча керак бўлади. Агар ишларингиз ва елкангизда жавобгарлик кўп бўлса, бу ишларни қилиш ёдингиздан кўтарилиб кетиши ҳам мумкин. Шундай бўлмаслиги учун кун давомида ёки охирида тез-тез ён дафтарчангизни текшириб туринг.\nҚилинадиган ишларни бир ҳафта ёки бир неча кун ичида қилиб ташлашингиз шарт бўлмаса, ўзингизни ниҳоятда толиқтиришингизга ҳожат йўқ. Ишларни бўлиб олгач, оз-оздан кучингизни иқтисод қилиб бажаринг. Чунки сиз оилангиз учун ҳам кераксиз. Улар билан мулоқот қилишингиз, фарзандларингиз билан гаплашишингиз уларни тартибга чақириб, уй ишларига ҳам ёрдам беришингизга тўғри келади. Шундай экан, ҳаммасини тез ва баравар қилиб ташлашга шошилманг. Ишларингизни оқилона тақсимлай олсангиз кун давомида ишлаган бўлсангиз ҳам чарчамайсиз. Дам олиб ётиш олдидан турмуш ўртоғингиз билан гаплашиб, бир пиёла кофе ичишга ҳам вақтингиз қолади. Ишларингизни қилар экансиз, энг муҳими ўша қилаётган ишингизга диққатингизни қаратиш. Диққатингиз иккига бўлинмасин.\nКейинги қилинадиган иш ҳақида кейинроқ ўйлайсиз, аввал биринчисини бекаму кўст бажариб олинг. Кундалик қилинадиган ишлар ҳаммаси бажариб бўлингач, ҳафта охирида кейинги ҳафтада қилинадиган ишлар режасини тузиб чиқинг. Кейин эса ўша режага қараб иш кўринг. Кейин эътибор қилган бўлсангиз, куннинг қайсидир қисмида сиз жуда ҳам фаол ва ҳаракатчан бўласиз. Танангиз ва миянгиз ҳам чарчамаган бўлади. Қийин кўринган ишларни кунинг ўша қисмига қўйинг. Осонроқ ишларни эса тушдан кейинга мўлжалласангиз ҳам бўлади. Уй бекаси сифатида бажарадиган ишларингизни кечки овқатдан сўнг бажарсангиз ҳам бўлади. Кейин эса ўз-ўзингиз билан мусобақалашинг. Ҳеч қачон дангасалик қилманг. Бирор бир ишни бошласангиз соатга қараб ўзингиз тайин қилган вақтда тугатишга ҳаракат қилинг. Мана шунда жуда кўп ишларингизга улгурасиз.\nЮрак хасталиклари хақида.\nХушбўй бўлиш сири


РАВШАН НИГОҲДА - МУНАВВАР ОЛАМ\nOldingi maqola 12 ДАВЛАТ ТИББИЁТ МУАССАСАСИ ХУСУСИЙЛАШТИРИЛАДИ\nKeyingi maqola ҚАРШИ ШАҲАР ТИББИЁТ БИРЛАШМАСИ МУАССАСАЛАРИ ФАОЛИЯТИ НЕГА ҚОНИҚАРСИЗ АҲВОЛДА?\n"Республика ихтисослаштирилган кўз микрохирургия маркази" АЖ ва республика тасарруфидаги офтальмология клиникаларининг бир гуруҳ тажрибали мутахассислари вилоят кўз касалликлари шифохонасида бўлишиб, мазкур муассаса иш фаолияти билан яқиндан танишдилар. Маҳорат дарслари ташкил этилиб, маҳаллий шифокорларга даволашнинг замонавий усуллари, аҳамияти ҳақида тушунчалар берилди.\n- Маълумки, кўздек нозик аъзо билан боғлиқ жарроҳлик амалиётларини муваффақиятли адо этиш шифокордан жуда катта маҳорат талаб қилади, - дейди вилоят кўз касалликлари шифохонаси бош шифокори Баҳриддин Эшдавлатов. - Бугунги тадбир дунёни бор рангларида кўриш умидида бўлган кўплаб кишиларни улкан бахтга муяссар этишга қаратилгани билан аҳамиятлидир. Шу мақсад рўёбига қаратилган маҳорат дарслари шифокорларимизнинг кейинги фаолиятида асқатиши шубҳасиз.\nТадбир доирасида, шунингдек, пойтахтдан келган мутахассислар томонидан 20 нафарга яқин беморнинг кўзи операция қилинди, 40 нафардан ортиқ кишининг кўзи махсус аппаратлар ёрдамида текширувдан ўтказилиб, уларни даволаш бўйича зарур тавсиялар берилди.


Чимён МДҲ ҳудудидаги нархи қиммат бўлмаган тоғ-чанғи курортлари ўнлигидан жой олди\n15:04 / 23.12.2015\nTravel.ru сайёҳлик сервиси ва Forbes журнали билан ҳамкорликда эълон қилинган рейтингда Чимён базаси нархи қиммат бўлмаган тоғ-чанғи курортлари ўнталигига киритилди.\nРейтинг россиялик сайёҳлар учун тоғ-чанғи курортларидаги хизмат кўрсатиш сифати ва нархи бўйича тузилди.\nРейтингда ҳордиқ чиқариш бюджети икки киши учун ҳисобланган. У меҳмонхонада яшаш қиймати, шу яқин атрофдаги қаҳвахонада овқатланиш нархи, бир кунлик ски-пасс (тоғ-чанғи курортларидаги тоққа кўтарилиш учун электрон рухсатнома) нархларидан иборат.\nЧимён тоғ-чанғи курорти рўйхатнинг иккинчи поғонасидан жой олди.\nҲисоб-китобларга кўра, Чимён курортида бир кунлик ҳордиқ нархи 3,5 минг рубль ёки 137 минг сўмни ташкил этади.\nБиринчи ўринда Белокуриха (Олтой ўлкаси) қайд этилган. Рўйхатдан Каракол (Бишкек, Қирғизистон), Шаҳдаг (Боку, Озарбайжон), Чимбулоқ (Олмаота, Қозоғистон) ҳамда Россия, Украина, Грузиядаги тоғ-чанғи курортлари ўрин олган.


Соғлиқни сақлаш вазирлиги Тошкент туманида шер тишлаб олган боланинг аҳволи қониқарли экани, муолажалар режа асосида давом эттирилаётганини маълум қилди.\nҚайд этилишича, боланинг аҳволи қониқарли, муолажалар режа асосида давом эттирилмоқда.\n«Травматология ва нейрохирургия бўлимида шошилинч равишда барча керакли муолажалар ўтказилди. Жумладан, қутуришга қарши антирабик вакцина қўлланиб, жароҳатларга бирламчи жарроҳлик ишловлари берилди», дейди Мирзо Улуғбек туманида жойлашган 2-сон болалар жарроҳлик клиник шифохонаси бош шифокори Д.Собиров.\nБемор муассасага олиб келинган вақтда умумий аҳволи ўрта оғирликда баҳоланган. Ҳуши жойида бўлса-да, безовта ва қўрқув аломатлари кўзга ташланган. Бош соҳаси рентген ва МСКТ текширувларидан ўтказилган. Патологик синиш аломатлари кузатилмаган. Ёш бемор нейрохирург, невропатолог ва педиатр каби қатор мутахассислар томонидан консультация қилинган.\nШунингдек, унда қўшимча тарзда юқори нафас йўлларининг яллиғланиши белгилари бўлгани учун кўкрак қафасининг рентгенографияси текшируви ўтказилган. Педиатр томонидан ўткир респиратор инфекция, фарингобронхит ташхиси қўйилиб, даволашни давом эттириш ва жароҳатларини назорат қилиб туриш мақсадида торакал жарроҳлик бўлимига ўтказилган.\nҲозир болакайнинг умумий аҳволи нисбатан қониқарли. Даво муолажалари режа асосида давом эттирилмоқда.\nБундан аввалроқ Тошкент вилояти Тошкент туманида 7 апрель куни хонадонлардан бирида ноқонуний боқилаётган шер 3 ёшли қизчани тишлаб олгани ҳақида хабар берилганди.\nТошкент туманида Lacetti автомобили каналга тушиб кетди


12.02.2018 10:56 0 1501\nФото: «Топ рейтинги»\nЎғирланган бойликлар қиймати ва уларнинг атрофида кўтарилган шов-шувлар, кўплаб жиноятлар тарихда қолган. Уларнинг бир нечтаси бўйича маълумотларни эътиборингизга ҳавола этамиз.\n* Аниқ далиллар ва ҳужжатлар сақланиб қолинган ҳамда тўлиқ очилган дастлабки катта ўғрилик сифатида 1831 йилнинг 19 мартида Нью-Йоркдаги «City Bank»дан ўмариб кетилган 245 минг доллар бўйича қайд этилган жиноятни айтиб ўтиш мумкин. Ҳозирда арзимасдек кўринса-да, бу ўз даври учун оламшумул маблағ эди. Ўша даврларда америкадаги ўртамиёна ишчи 30-40 доллар маош эвазига ишларди. Кўп вақт ўтмай жиноят очилди ва пулнинг асосий қисми қайтарилди. Уддабурон ўғри — англиялик муҳожир Эдвард Смит эса панжара ортига равона бўлди;\n* 1963 йилнинг 8 августида Англияда бутун бошли поезд ўғирлаб кетилди. Почта эшелони қироллар оиласига тегишли эканлиги шов-шувларни янада ошириб юборди. Вагонларига қимматбаҳо юклар ортилган бу поездни «супуриб» кетиш учун ўғрилар жуда оддий ва самарали усулни танлашди —йўлдаги семафор (поезд светофори) рангини ўзгартириб қўйишди ва поезд тўхташи билан 15 киши унга ёпирилиб чиқишди. Бор-йўғи 20 дақиқа ичида жиноятчилар энг қимматли юклар ортилган икки вагонни хавфсиз жойга тортиб кетиб, ичидаги 2,6 миллион фунт стерлингга, ҳозирги даврнинг 60 миллион долларига тенг қийматли бойликларни қўлга киритдилар. Жиноятни очиш учун нафақат Лондон полициясининг, балки бутун Англия ҳукуматининг обрўси тикилди ва бутун мамлакат посбонлари оёққа турди. Тез орада жиноятчиларнинг аксарияти қўлга олинди ва жазога тортилди. Лекин тўданинг энг машҳур етакчиси Ронни Биггз полиция қўлидан қочиб кетишнинг уддасидан чиқди. Орадан 36 йил ўтганидан сўнг жиноятчи барибир тутилди ва жазони ўташ учун Англияга қайтарилди.\n* 1990 йилда АҚШдаги энг йирик музейлардан биридаги қимматбаҳо расмлар ўғирлаб кетилди. Жиноятчилар осонгина йўл тутдилар. Улар полиция кийимида музей ходимларига учрашиб, сигнализацияларни текшириб чиқмоқчи эканликларини билдирдилар ва тез орада жаҳон тасвирий санъати дурдоналарини олиб чиқиб кетдилар. Суратлар орасида Рембрандт, Моне, Дега сингари мусаввирларнинг ноёб асарлари бор эди ва уларнинг умумий қиймати 300 миллион долларга баҳоланди. Жиноят ҳозирги кунга қадар очилмади;\n* 2008 йилнинг 10 февралида ҳам юқоридаги ўхшаш жиноят содир этилди. Цюрихда яшовчи Эмил Бюрленинг шахсий коллекциясидан Ван Гог, Сезанн сингари рассомларнинг 165 миллион долларлик суратлари ўмариб кетилди. Асосли маълумотлар учун 100 минг франк ваъда қилинди. Орадан икки кун ўтиб руҳий касалликлар шифохонаси ёнида турган автомобилдан суратларнинг аксарияти топилди. Лекин уларнинг иккитаси ҳанузгача қидирилмоқда. Гарчи «қора бозор»да ўғирланган суратлар қийматидан ўн баравар арзонга ҳам харидор топиш мушкул бўлса-да, шахсий коллекцияларини тўлдириш илинжида бўлган корчалонларнинг буюртмалари жиноятчиларни нафақат банкларга, балки музейларга ҳам етаклайверади;\n* 2009 йилнинг 25 июнида Россиянинг Пермь шаҳрида инкассаторларнинг махсус автомобилидан 250 миллион рубль (деярли 10 миллион доллар) ўғирлаб кетилди. Дарҳол инкассаторлардан бири, жиноятдан кейин йўқолиб қолган Александр Шурман шубҳа остига олинди. Тез орада у қўлга олинди ва ўрмонга кўмиб қўйилган пуллар ҳам топилди. Пулларнинг 1,5 миллион рублини шаввоз ўғри яқин танишларига тарқатиб юборишга улгурганди. Судда Шурман 8 йилга кесилиб кетди. Энг қизиғи, пуллар тегишли бўлган банк судда ўғридан пуллар унда турган муддат учун фоизлар ундирилишини ҳам талаб қилди.\nКимдир «буюк» жиноятлари билан тарихда қолса, яна кимлардир аҳмоқона ўғирликлари билан бутун умр масхара бўлиб ўтадилар.\n* АҚШда бир йигитча чўнтагини осонгина тўлдирмоқчи бўлди ва ёнилғи қуйиш шохобчаларидан бирига кириб, барча нақд пуллар шу ондаёқ унга берилишини талаб қилди. Агар талаби бажарилишдан бош тортсалар ҳаммани ўлдириб ташлашини ҳам писанда қилиб қўйди. Лекин шохобчанинг икки ходими унга қаршилик қила бошладилар. Бундан ғазабланган талончи шу ондаёқ полиция чақиришини айтиб қўрқита кетди. Ҳайратда қолган ходимлар таваккал қилиб яна қаршилик қилишди. Буни қарангки, йигитча ростдан ҳам полицияга қўнғироқ қилди...\n* 2008 йилда америкалик полициячилар анча вақтгача бир ўғрини тутолмай юришганди. Ўғри жуда осон йўл тутарди. Асосан ойнаванд заргарлик дўконлари ёнига борар ва ғишт отиб ойнани синдириб, тиллаларни олиб қочарди. Айнан шу услуби кунлардан бирида унинг бошига етди. Навбатдаги мўлжалга олинган ойна зарбага чидамли бўлиб чиқди ва талончи отган ғишт қайтиб келиб ўзининг бошига урилди. Ўғри икки соат давомида ҳушсиз ётди, бу вақт унинг ҳибсга олинишига кифоя қилди.


Fevral 4, 2021 - uzpress\nМиллиардер Алижон Ибрагимовнинг дафн маросими бўлиб ўтди\nБугун, 4-февраль куни Тўқмоқда халқ орасида «Граф» номи билан танилган миллиардер Алижон Ибрагимовнинг дафн маросими бўлиб ўтмоқда. Марҳумнинг қариндошларининг илтимосига биноан дафн маросимининг фотосуратлари ва видеоларини олиш тақиқланди. Жасад дафн этилишидан олдин дўстлари номидан жаноза ўқилди. Унда Тўқмоқ шаҳри Иброҳимовнинг уйи, Қирғизистон эса унинг муқаддас ватани бўлганлиги айтилган. Ҳукуматнинг Чуй вилоятидаги вакили Мирбек Мияров ҳам сўзга чиқди. Бундан ташқари,…\nЯнги ҳукумат аъзолари қасамёд қабул қилиб, ишга киришди\nҚирғизистон ҳукуматининг янги тайинланган аъзолари 3-феврал куни Олий Кенгашнинг ялпи мажлисида қасамёд қабул қилдилар. Тегишли фармонни Президент Садир Жапаров имзолади. Фармонга биноан ҳукуматнинг янги таркиби қуйидагича: Улуқбек Марипов, Бош вазир; Артём Новиков, Бош вазирнинг биринчи ўринбосари; Улуқбек Каримшаков, Иқтисодиёт ва молия вазири, Бош вазир ўринбосари; Жениш Асанқулов, Ҳукумат аппарати раҳбари; Руслан Қазақбаев, ташқи ишлар вазири; Таалайбек Ўмуралиев, Мудофаа вазири;…\nИроқ, Туркманистон, БАА … 2020-йилда Қирғизистондан саримсоқ сотиб олган мамлакатлар рўйхати\nЎтган йилнинг 11 ойида Қирғизистонда ишлаб чиқарилган 1 минг 79,4 тонна саримсоқ экспорт қилинди. Бу ҳақда Миллий статистика қўмитаси хабар бермоқда. Унинг умумий қиймати 460 минг доллар дея баҳоланмоқда. Қуйида Қирғизистондан саримсоқ сотиб олган мамлакатлар рўйхати келтирилган: Россия – 696,8 тонна; Ироқ – 119,8 тонна; Бирлашган Араб Амирликлари – 141,6 тонна; Туркманистон – 92,5 тонна; Ўзбекистон – 23,9…\n3-февраль куни Сузоқ тумани Тупроқ-Бел ҳудудида Бишкекдан Ўшга бензин ташийдиган автосистернада ёнғин содир бўлди. Бу ҳақда Фавқулодда вазиятлар вазирлиги хабар бермоқда. Маълумотларга кўра, ёнғинга Сузоқ туманидан ўт ўчириш машинаси жалб қилинган. Ёнғин ўчирувчиларнинг тезкор ҳаракатлари туфайли бензовознинг кабинасидан чиққан ёнғинни цистернасига ўтказилмай ўчирилди. Бензовозда 37 тонна АИ-92 бензини бўлган. Ёнғин сабаби ва етказилган моддий зарар аниқланмоқда.


Национальной ассоциации инвестиционных институтов\n1. Инвестиция институтлари миллий уюшмаси (матнда «Уюшма» деб юритилади) Ўзбекистон Республикаси Конституцияси, Фуқаролик кодекси ҳамда бошқа қонунлар ва қонуности ҳужжатлари, шунингдек мазкур Устав асосида фаолият юритади.\n2. Уюшма юридик шахслар томонидан ихтиёрийлик асосида ташкил этилган, даромад (фойда) олишни ўз фаолиятининг асосий мақсади қилиб олмаган ҳамда олинган даромадларни (фойдани) ўз қатнашчилари (аъзолари) ўртасида тақсимламайдиган нотижорат ташкилотидир.\n3. Қуйидаги юридик шахслар Уюшманинг таъсисчи аъзолари деб ҳисобланади:\n«Toshkent Investitsiya Majmui» Хусусий корхонаси (почта манзили: Тошкент шаҳри, Мирзо Улуғбек тумани, Мустақиллик шоҳ кучаси, 107 уй; Тошкент шаҳар, Мирзо-Улугбек тумани Тадбиркорлик субъектларини рўйхатга олиш инспекцияси томонидан 2019 йил 18 ноябрда 002117- сон билан рўйхатга олинган);\n«Ansher Capital» Масъулияти чекланган жамияти хорижий корхонаси (почта манзили: Тошкент шаҳри, Олмазор тумани, 2-тор К.Мавзук кўчаси, 38-уй; Тошкент шаҳар, Олмазор тумани Тадбиркорлик субъектларини рўйхатга олиш инспекцияси томонидан 2009 йил 27 августда 1133- сон билан рўйхатга олинган);\n«Portfolio Investments» Масъулияти чекланган жамияти (почта манзили: Тошкент шаҳри, Мирзо Улуғбек тумани, Мустакиллик шох кўчаси, 107-уй; Тошкент шаҳар, Миробод тумани Тадбиркорлик субъектларини рўйхатга олиш Инспекцияси томонидан 2012 йил 25 майда 005849-03- сон билан рўйхатга олинган);\n«Premium Finance» Масъулияти чекланган жамияти (почта манзили: 100021, Тошкент шаҳри, Шайхантоҳур тумани, Навоий кўчаси, 40 уй; Тошкент шаҳар, Шайхантоҳур тумани ҳокимлиги ҳузуридаги Ягона дарча маркази томонидан\n2016 йил 10 октябрда 009518-09 сон билан рўйхатга олинган);\n«Kapital-Depozit» Масъулияти чекланган жамияти (почта манзили: Тошкент шаҳри, Мирзо Улуғбек тумани, Оққўрғон кўчаси, 25-уй; Тошкент шаҳар, Миробод тумани Тадбиркорлик субъектларини давлат рўйҳатидан ўтказиш инспекцияси томонидан 2005 йил 07 июнда 000988-03- сон билан рўйҳатга олинган);\n«Freedom Finance» Масъулияти чекланган жамияти хорижий корхонаси (почта манзили: Тошкент шаҳри, Юнусобод тумани, Амир Темур шоҳ кўчаси,\n107Б-уй; Тошкент шаҳар, Юнусобод тумани Давлат хизматлари маркази томонидан 2018 йил 08 февралда 575015- сон билан рўйхатга олинган);\n«Bluestone Financial Group Inc» Масъулияти чекланган жамияти хорижий корхонаси (почта манзили: Тошкент шаҳри, Юнусобод тумани, Амир Темур шоҳ кўчаси, 107Б-уй; Тошкент шаҳар, Олмазор тумани Давлат хизматлари маркази 2020 йил 15 январда 801198- сон билан рўйхатга олинган);\n«RB Asia» Масъулияти чекланган жамияти (почта манзили: Тошкент шаҳри, Миробод тумани, Афросиёб кўчаси, 4Б-уй; Тошкент шаҳар, Миробод тумани Ягона дарча маркази томонидан 2017 йил 07 сентябрда 541819- сон билан рўйхатга олинган);\n«Osiyo Sarmoya Depo» Масъулияти чекланган жамияти (почта манзили: Тошкент шаҳри, А. Қодирий кўчаси, 2-уй; Тошкент шаҳар, Юнусобод тумани ҳокимлиги томонидан 2011 йил 03 февралда 006351-10-сон билан рўйхатга олинган).\nУюшма аъзоларининг таркиби, Уюшма аъзолигига бошқа юридик шахсларнинг кириши эвазига ўзгариши мумкин.\n4. Уюшма ўз фаолиятини Ўзбекистон Республикасининг бутун чегараси доирасида амалга оширади.\n5. Уюшма номи:\nДавлат тилида тўлиқ номи: «INVESTITSIYA INSTITUTLARI MILLIY UYUSHMASI», қисқача номи: «IIMU»;\nРус тилида тўлиқ номи: «НАЦИОНАЛЬНАЯ АССОЦИАЦИЯ ИНВЕСТИЦИОННЫХ ИНСТИТУТОВ», қисқача номи: «НАИИ»;\nИнглиз тилида тўлиқ номи: «NATIONAL ASSOCIATION OF INVESTMENT INSTITUTIONS», қисқача номи: «NAII» деб аталади.\n6. Уюшма фаолият муддати чегараланмаган.\n7. Уюшма манзили: Ўзбекистон Республикаси, Тошкент шаҳри, Мирзо Улугбек тумани, Паркент даҳа, 15А уй.\n8. Уюшма Устави ва ички ҳужжатлари билан унинг аъзолари ва қонун ҳужжатларига мувофиқ бошқа шахслар танишиши мумкин.\n9. Уюшма аъзолик бадали миқдори бир календар ойига 2,5 млн (икки миллион беш юз минг) сўмни ташкил этади. Аъзолик бадалини ўзгартириш бўйича қарор Уюшма Аъзоларининг умумий йиғилиши томонидан йиғилишда иштирок этаётган Уюшма аъзоларининг тўртдан уч қисмидан иборат кўпчилик овози билан қабул қилинади.\nII. УЮШМА МАҚСАДИ ВА ВАЗИФАЛАРИ\n10. Уюшма қуйидаги мақсадларда тузилган:\nУюшма аъзолари ҳуқуқ ва қонуний манфаатларини давлат бошқарув органлари ва бошқа ташкилотлари билан бўлган муносабатларда Ўзбекистон Республикасида ва ҳорижда химоя қилиш;\nкапитал бозорини барқарор ривожлантиришнинг истиқболли стратегиясини белгилашда иштирок этиш;\nУюшма аъзоларини давлат бошқарув органлари билан алоқалар ўрнатган ҳолда соҳага оид янгиликлар ҳақида хабардор қилиш ва бошқа ахборот хизматларини кўрсатиш;\nмолия бозори, шу жумладан капитал бозори фаолиятини тартибга солиш ва ривожлантириш буйича ваколатли давлат органлари билан ҳамкорликда қонун ҳужжатлар ва қоидаларни такомиллаштириш бўйича таклифлар ишлаб чиқиш ҳамда уларни кўриб чиқилишида ва қабул қилинишида катнашиш;\nкапитал бозори профессионал иштирокчилари фаолияти самарадорлигини ошириш учун уларга методологик ва техник кўмак кўрсатиш;\nкапитал бозори мутахассисларини тайёрлаш, қайта тайёрлаш ва малакасини оширишда иштирок этиш;\nкапитал бозори иштирокчилари фаолиятини такоминлаштириш ва ривожлантиришда ваколатли давлат органлар билан ҳамкорликда фаол иштирок этиш;\nкапитал бозори иштирокчилари ўртасида соғлом рақобат мухитини яратиш ва инвесторларни бозорга бўлган ишончини оширишга оид чора-тадбирларни ишлаб чиқишда ва тадбиқ этишда катнашиш;\nкапитал бозорига оид ахборотлар ўз вақтида ва тўлиқ ошкор этилишини ташкил этишда катнашиш;\nбошқа давлатлар молия бозорларидаги ўзини ўзи бошқариш ташкилотлари ва халқаро ташкилотлар билан алоқалар ўрнатиш ҳамда Уюшма аъзоларининг ҳорижий компаниялар билан ҳамкорлигини йўлга қўйшида кўмак кўрсатиш.\n11. Уюшма белгиланган мақсадларга эришиш учун қуйидаги вазифаларни бажаради:\nУюшма аъзолари имкониятларини мувофиқлаштирган холда капитал бозорида фаолият юритишни стандартлаштиришда иштирок этиш;\nУюшма аъзолари учун Одоб-ахлоқ қоидаларини ишлаб чиқиш ва тадбиқ этиш;\nмолия бозори, шу жумладан капитал бозорини мувофиқлаштириш ва тартибга солиш бўйича ваколатли давлат органлари билан биргаликда капитал бозори иштирокчилари томонидан ноқонуний ва аҳлоқсиз ҳаракатларни олдини олишни таъминловчи қоидаларни ишлаб чиқиш ва тадбиқ этишда қатнашиш;\nкапитал бозорини ташкил этиш, такомиллаштириш ва тартибга солиш бўйича давлат сиёсатини амалга оширишда инвестиция институтлари ва бошқа капитал бозори иштирокчиларининг ролини кучайтириш учун тегишли чора тадбирларни амалга ошириш;\nУюшма аъзолари, манфаатларини давлат ҳокимияти, суд, бошқа давлат орган ва муассасаларда қонун ҳужжатларига мувофиқ ҳимоя қилиш;\nУюшма аъзолари ўртасида, шунингдек Уюшма аъзолари ва учинчи шахслар (давлат органлар ва бошқалар) ўртасида вужудга келган бахс ва низолар объектив (атрофлича) кўриб чиқилиши ва ҳал этилишда қонун ҳужжатларига мувофиқ иштирок этиш;\nУюшма аъзоларини хуқуқий, техник, ахборот ва услубият таъминоти масалаларида қўллаб-қувватлаш;\nкапитал бозорини ривожлантириш билан боғлиқ дастурларни амалга оширишда Уюшма аъзолари иштирокини мувофиқлаштириш;\nУюшма аъзоларини ички ва халқаро капитал бозоридаги фаолиятини ривожлантириш мақсадида халқаро ва хорижий ташкилотлар билан хамкорлик қилиш.\n12. Уюшма мақсад ва вазифаларини амалга ошириш учун қуйидаги фаолият турларини амалга оширади:\nкапитал бозорида фаолият юритиш принциплари, қоида ва стандартларини Уюшма аъзолари фаолиятида тадбиқ этишга кўмаклашиш;\nкапитал бозорида профессионал фаолият юритиш принципларини, технологик стандартлари ва қўлланмаларини Уюшма аъзолари фаолиятида тадбиқ этишга кумаклашиш;\nмолия бозори фаолияти билан боғлиқ қонун ва бошқа ҳужжатларни такомиллаштириш бўйича таклифларни давлат ташкилотларига Уюшма номидан киритиш;\nмахаллий ва халқаро капитал бозори иштирокчиларининг илғор тажрибаларини ўрганиш ва уларни кенг тадбиқ этишда ёрдам кўрсатиш;\nтурли семинарлар, конференциялар, танловлар ва бошқа анжуманлар ташкил этиш;\nўқув-услубий қўлланма, реклама проспектлари, турли илмий-техник ҳужжатларни тайёрлаш, нашр этиш;\nУюшма аъзоси бўлмаган молия бозорининг бошқа иштирокчилари ва уларнинг бирлашмалари (уюшмалари) билан хамкорлик ўрнатиш.\nIV. УЮШМАНИНГ ХУҚУҚИЙ МАҚОМИ\n13. Уюшма давлат рўйхатидан ўтган вақтдан бошлаб юридик шахс мақомига эга бўлади. Уюшма ўз мулкига эга бўлади, ундан фойдаланади ва уни бошқаради. Уюшма ўз номидан шартномалар тузиш, мулкий ва номулкий хуқуқга эга бўлиш, мажбуриятларни бажариш, судда даъвогар ва жавобгар бўлиб қатнашиш хуқуқига эга бўлиб, Уюшма номи тушурилган мухр ва эмблемага эга бўлиб, Ўзбекистон Республикаси банкларида сўм ва валюта ҳисоб рақамларини очиб фаолият кўрсатади.\n14. Уюшма давлат руйхатидан ўтган пайтдан бошлаб мулкий ва номулкий хуқуқига, ўз номидан шартномалар тузишга, судда даъвогар ёки жавобгар бўлишга ҳақлидир.\n15. Уюшма, қонун ҳужжатларида белгиланган тартибда ўз ваколатхоналарини, филиалларини ташкил қилиш ҳамда турли хўжалик жамиятларнинг устав фондида улушларни эгалик қилиш йўли билан улар фаолиятларида қатнашиш ҳуқуқига эга.\n16. Уюшма ўз мажбуриятлари юзасидан тассаруфидаги барча мол-мулки билан жавобгар бўлади.\nУюшма ўз аъзоларининг мажбуриятлари юзасидан жавоб бермайди. Давлат ва унинг органлари Уюшманинг мажбуриятлари юзасидан жавобгар бўлмайди, худди шунингдек Уюшма ҳам давлат ва унинг органлари мажбуриятлари бўйича жавобгар бўлмайди.\n17. Уюшманинг барча аъзолари ўз мустақиллигини хамда юридик шахс мақомини сақлаб қоладилар. Уюшма ўз фаолиятини аъзолар ихтиёрийлиги ва тенг хуқуқлиги асосида амалга оширади.\n18. Уюшма қуйидаги ҳуқуқларга эгадир:\nқонун билан белгиланган тартибда контракт, шартномалар ва келишув тузиш;\nУюшма фаолияти билан боғлик бўлган масалаларни ҳал қилиш бўйича мутахассисларни чет элга хизмат сафарларига юбориш ва хорижий мутахассисларни таклиф этиш;\nдавлат органларидан ва бошқа ташкилотлардан ўзининг фаолиятига доир хабар, ахборот ва маълумотлар олиш ҳамда ўз аъзолари эътиборига етказиш;\nмазкур Уставда белгиланган мақсадлари ва вазифаларига мувофиқ, амалдаги қонун ҳужатарида назада тутилган бошқа ҳуқуқларни ҳам амалга ошириши.\n19. Уюшманинг мажбуриятлари қуйидагилардир:\nЎзбекистон Республикасининг қонун ҳужжатларига, шунингдек ушбу Уставда ва бошқа таъсис ҳужжатларида назарда тутилган қоидаларга риоя этиши;\nСолиқ ва статистика органларига ўз фаолияти тўғрисида белгиланган тартибда ҳисоботлар тақдим этиб бориш.\nV. УЮШМАГА АЪЗОЛИК\n20. Уюшма аъзоларини бирлаштириш Ўзбекистон Республикасининг амалдаги қонун ҳужжатларига риоя қилган ҳолда фақат ихтиёрийлик асосида амалга оширилади.\n21. Уюшма устави ҳамда бошқа ички меъёрий ҳужжатларни эътироф этадиган, белгиланган бадалларни ўз вақтида тўлайдиган юридик шахслар Уюшма аъзолари бўлиши мумкин.\nУюшмага аъзо бўлиш тартиби қонун ҳужжатлари, мазкур Устав ва Уюшманинг бошқа ички ҳужжатлари билан белгиланади.\n22. Уюшмага аъзоликка қабул қилиш номзодлар аризасига ва Уюшма Ижроия органи раҳбари хулосасига асосан Уюшма Аъзоларининг умумий йиғилиш қарори билан амалга оширилади.\n23. Уюшма таркибидан ихтиёрий чиқиш Уюшма аъзосининг аризасига асосан Уюшма Аъзоларининг умумий йиғилиш қарори билан амалга оширилади.\n24. Уюшма аъзолигидан мажбурий чиқариш Уюшма Ижроия органи хулосасига асосан Уюшма Аъзоларининг умумий йиғлиш қарори билан амалга оширилади.\nУюшма аъзолигидан мажбурий чиқаришга қуйидагилар асос бўлади:\nУюшма фаолиятига, шу жумладан унинг мақсадларига эришиш ва вазифаларни бажаришга атайин ва (ёки) била туриб тўсқинлик қилиш;\nЎзбекистон Республикаси акциядорлик жамиятлари ва қимматли қоғозлар бозори тўғрисида конун ҳужжатлари Уюшма аъзоси томонидан қўпол равишда ва (ёки) сурункали равишда бузилиши;\nмазкур Устав ва Уюшманинг бошқа ички ҳужжатлари талабларини Уюшма аъзоси томонидан атайин ва (ёки) била туриб бузилиши;\nУюшма томонидан белгиланган профессионал фаолият юритиш қоида ва стандартларини ёки Одоб-аҳлоқ қоидаларига атайин ва (ёки) била туриб риоя қилмаслик;\nУюшма бошқарув органларининг қарорларига, огоҳлантиришларга қарамасдан, риоя қилмаслик;\nаъзолик бадаллари сурункали равишда Уюшма аъзоси томонидан тўланмаслик.\n25. Уюшма аъзолигидан чиқариш Уюшма Аъзоларининг умумий йиғилилиши томонидан барча аъзоларининг учдан икки қисмдан кўп овоз билан қабул қилинган қарори асосида амалга оширилади. Юридик шахс Уюшма аъзолигидан чиқарилган кундан бошлаб Уюшмада унинг ваколати тўхтатилади.\nУюшма аъзоси аъзоликдан чиқарилганда Уюшмага тўлаган бадаллари ва бошқа турдаги тўловлари қайтарилмайди.\nVI. УЮШМА АЪЗОЛАРИНИНГ ХУҚУҚ ВА МАЖБУРИЯТЛАРИ\n26. Уюшманинг аъзолари тенг ҳуқуқ ва мажбуриятларга эга.\n27. Уюшма аъзоси Уюшмага тўлаган бадаллар ва бошқа турдаги тўловлар миқдоридан қатъий назар унга қўшима ваколат, имтиёз ва бошқа турдаги устунлик берилишига йўл қўйилмайди.\n28. Уюшманинг аъзоси қуйидаги ҳуқуқларга эга:\nУюшма бошқарувида мазкур Устав ва қонун ҳужжатларига мувофиқ иштирок этиш;\nУюшма Аъзоларининг умумий йиғилиши ва Директорлар кенгаши мажлисига Уюшма ва унинг органлари, аъзолари фаолияти билан боғлиқ таклиф бериш;\nУюшмага аъзолик мақомидан ўз фаолияти давомида қонун ҳужжатлари ва Уюшма ички ҳужжатлари қоидалари доирасида фойдаланиш;\nУюшма ихтиёридаги ахборотлар ва ижроия органи маслаҳатларидан фойдаланиш;\nУюшма таркибидан ихтиёрий чиқиш.\nУюшма аъзолари қонун ҳужжатлари билан белгиланган бошқа ҳуқуқларга ҳам эга.\n29. Уюшма аъзосининг мажбуриятлари:\nЎзбекистон Республикаси қонун ҳужжатлари талабларига риоя қилиш;\nмазкур Устав ва Уюшманинг бошқа ички ҳужжатлари талабларига риоя қилиш;\nУюшмага аъзолик мақомини суиистеъмол қилишга йўл қўймаслик;\nтадбиркорлик фаолиятни юритишда соғлом рақобатни қўллаб-қувватлаш;\nУюшма бошқарув органларининг ваколати доирасидаги қарорларини бажариш;\nУюшмага аъзолик бадалларини ўз вақтида ва белгиланган тартибда тўлаш.\nУюшма аъзолари қонун ҳужжатлари билан белгиланган бошқа мажбуриятларга ҳам эга.\nVII. УЮШМА БОШҚАРУВ ОРГАНЛАРИ\n30. Уюшмада қуйидаги бошқарув органлари ташкил этилади ва фаолият юритади:\nУюшма Аъзоларининг умумий йиғилиши (олий бошқарув органи);\nУюшма Директорлар кенгаши;\nУюшма Бошқаруви (Уюшма Ижроия органи).\n31. Уюшма Аъзоларинининг умумий йигилишида (кейинги ўринларда – АУЙ) Уюшма аъзолари овоз бериш йўли билан иштирок этади.\n32. Уюшма АУЙ мутлоқ ваколатлари қуйидагилардан иборат:\nмазкур Уставга ўзгартириш ва кўшимчаларни киритиш, уни янги таҳрирда қабул қилиш;\nУюшма фаолиятининг асосий йўналишларини белгилаш;\nУюшма фаолиятини тўхтатиш ёки қайта ташкил этиш ҳақидаги қарор қабул қилиш;\nУюшма аъзолик тартиби, шу жумладан ҳар ойлик бадали хамда Уюшма аъзоларининг мазкур Уставдан бошқа вазифа ва мажбуриятларни белгилаш;\nУюшмага Директорлар кенгаши аъзоларини сайлаш, уларни ваколатларини узайтириш ёки муддатдан олдин бекор қилиш;\nУюшма Ижроия органи раҳбарини тайинлаш (сайлаш), унинг ваколатини узайтириш ҳамда муддатдан олдин бекор қилиш, мазкур Уставда назарда тутилган ҳоллар бундан мустасно;\nУюшма асосий воситаларини ижарага бериш ва (ёки) бошқача бегоналаштириш бўйича қарорлар қабул қилиш;\nУюшманинг ҳар йиллик хўжалик фаолиятини аудиторлик текширувидан ўтказиш учун аудиторлик ташкилотини ва ушбу ташкилотнинг хизматларига тўланадиган энг кўп ҳақ миқдорини белгилаш, мазкур Уставда назарда тутилган ҳоллар бундан мустасно;\nУюшмага аъзоларни қабул қилиш, аъзоларни уюшмадан чиқариш;\nУюшма АУЙ қонун ҳужжатлари билан белгиланган бошқа ҳуқуқларга ҳам эга.\n33. АУЙнинг ваколат доирасига киритилган масалалар Уюшма Директорлар кенгаши ва Ижроия органи ҳал қилиши учун берилиши мумкин эмас, мазкур Уставда назарда тутилган ҳоллар бундан мустасно.\n34. АУЙ Директорлар кенгаши томонидан бир йилда камида бир маротаба чақирилади. Директорлар кенгаши томонидан АУЙни чақириш имконияти бўлмаганда Ижроия органи раҳбари АУЙни чақиришга ҳақли.\n35. АУЙ барча аъзоларнинг камида 60 фоизи АУЙда иштирок этганда ваколатли (кворумга эга) ҳисобланади.\nУюшма уставига ўзгартиришлар киритиш, уюшмани қайта ташкил этиш, тугатиш масалалари Уюшма АУЙ томонидан йиғилишда иштирок этаётган Уюшма аъзоларининг камида 4/3 қисми овози билан ҳал қилинади.\n36. АУЙ чақирилиши ҳақидаги хабар йиғилиш ўтказиладиган кундан камида 15 кун олдин Уюшма аъзоларига ёзма хабарнома ва (ёки) электрон почта манзили орқали етказилади. Агар АУЙни чақираётган органнинг қарорида бошқача тартиб белгиланмаган бўлса, АУЙ ўтказилиши ҳақида эълон Уюшма веб-сайтида ҳам жойлаштирилади.\n37. АУЙ кун тартибига қўйиладиган масалалар Директорлар кенгаши ва (ёки) Ижроия органи ташаббуси ёҳуд Уюшма барча аъзоларининг камида 20 фоизи томонидан киритилиши мумкин.\n38. Навбатдан ташқари АУЙ кун тартиби йиғилиш ташаббускори томонидан киритилган масалалар юзасидан Директорлар кенгаши томонидан белгиланади. АУЙ бошлангандан сўнг кун тартибига ўзгартириш ва қўшимчалар киритишга йўл қўйилмайди.\n39. АУЙда Уюшма ҳар бир аъзоси бир овозга эга бўлади.\n40. АУЙда қарорлар йиғилишда иштирок этаётган аъзоларининг оддий кўпчилик овози билан қабул қилинади, мазкур Уставда назарда тутилган ҳолларда кўпроқ овоз талаб этилиши мумкин.\n41. АУЙ давомида овозга қўйилган қарорлар бўйича Уюшма аъзоларининг «Тарафдор» ва «Қарши» овозлари сони тенг бўлган ҳолларда, Уюшма Директорлар кенгаши раисининг овози ҳал қилувчи ҳисобланади.\n42. АУЙ баённомасида қуйидагилар:\nйиғилиш ўтказиш жойи, санаси, бошланган вақти;\nйиғилишда иштирок этаётган барча шахслар ҳақида маълумот, уларнинг исми-шарифи, ва қайси ташкилот номидан иштирок этаётганлиги;\nйиғилишнинг раиси (раёсати) ва котиби;\nйиғилиш кун тартиби;\nҳар бир масала бўйича маърузаларнинг асосий мазмуни;\nйиғилиш қабул қилган қарорлар;\nйиғилиш қабул қилган қарорлар бўйича овоз бериш натижалари (“Тарафдор”лар, “Қарши”лар ва “Бетараф”лар сони) кўрсатилиши лозим.\n43. Баённома АУЙ ўтган кундан 5 иш кунидан кечиктирмай икки нусхада тузилади.\nҲар иккала нусха ҳам АУЙда раислик қилувчи ва йиғилиш котиби томонидан имзоланади ва Ижроия органига ижро ва сақлаш учун тақдим этилади. Йиғилишда қабул қилинган қарорлар ҳақида расмий маълумот Ижроия органи орқали қисқа муддатда тарқатилади.\n44. АУЙда Уюшма Ижроия органининг раҳбари, унинг ходимлари ва бошқа жалб қилинган экспертлар овоз бериш ҳуқуқисиз иштирок этиши мумкин.\nУюшма Директорлар кенгаши\n45. Уюшма Директорлар кенгаши коллегиал бошқарув органи бўлиб, Уюшма АУЙлари оралиғида уюшма фаолиятига мазкур Устав билан берилган ваколатлар доирасида умумий раҳбарлик қилади.\nДиректорлар кенгашининг раиси кенгаш аъзолари таркибидан кенгаш аъзолари томонидан кўпчилик овоз билан бир йилга сайланади ва ҳар йили ўзгаради.\n46. Уюшма Директорлар кенгаши аъзолари сони Уюшма аъзолари сони 50 тагача бўлганда – 7 кишидан, 100 тагача бўлганда – 11 кишидан, Уюшма аъзолари сони 100 тадан ортиқ бўлганда 15 кишидан иборат бўлиши мумкин.\n47. Директорлар кенгаши таркибий тузилиши Уюшма АУЙ томонидан белгиланади.\nДиректорлар кенгаши аъзолари Уюшма фақат аъзолари таркибидан сайланади.\n48. Директорлар кенгаши фаолиятини такомиллаштириш учун унинг қошида Маслаҳат кенгаши тузилиши мумкин. Маслаҳат кенгашига Ўзбекистонда ва бошқа мамлакатларда ўз фаолияти билан юқори обрў қозонган ва юқори малакали, халқаро ташкилотлар, чет эл сармоялари киритилган корхоналар, чет эл банклари ва компаниялари ваколатхоналарида фаолият юритаётган Ўзбекистон ёки чет эл фуқаролари жалб этилади.\n49. Директорлар кенгаши аъзоларига аъзолик учун мукофот тўланмайди.\nАйрим ҳолатларда АУЙ қарорига асосан Директорлар кенгашининг аъзоларига фаолияти учун хақ тўланиши мумкин. Бундай ҳолда тўланадиган хақ миқдори ва тартиби АУЙ томонидан белгиланади.\n50. Директорлар кенгаши аъзолари бир йил муддатга сайланади. Директорлар кенгаши таркибига сайланган шахслар чекланмаган тарзда қайта сайланиши мумкин.\n51. Директорлар кенгаши аъзоларининг ваколати муддатидан илгари АУЙ қарори билан тугатилиши мумкин.\n52. Директорлар кенгашининг ваколат доирасига қуйидагилар киради:\nУюшма мақсадларига эришиш бўйича кўрилаётган чора-тадбирлар тўғрисида Уюшма Ижроия органининг ҳисоботини мунтазам равишда эшитиб борган ҳолда Уюшма фаолиятининг устувор йўналишларини белгилаш;\nУюшманинг Ижроия органи томонидан тайёрланиб, такдим этилган Уюшма йиллик молия режасини тасдиқлаш ва унга ўзгартиришлар киритиш;\nУюшма йиллик молиявий режаси бажарилиши тўғрисидаги ҳисоботни ва йиллик бухгалтерия ҳисоботларни тасдиқлаш;\nУюшма Ижроия органи раҳбарининг келажак режаларнинг бажарилиши борасидаги ҳисоботини тасдиклаш;\nУюшма Ижроия органи раҳбари таклифига асосан Уюшманинг ваколатхоналарини ва филиалларини очиш, Уюшманинг бошқа хўжалик жамиятларда иштироки борасида қарор қабул қилиш;\nУюшма аъзоларининг навбатдаги ва навбатдан ташқари умумий йиғилишини чақириш;\nУюшма аъзолари ва бошқа молия бозори иштирокчиларидан, Уюшма асосий фаолияти билан боғлиқ турли лойиҳалар ва тадбирларни амалга ошириш учун молиявий ва бошқа ёрдам кабул килиш ва ундан фойдаланиш тартибини белгилаш;\nУюшма Ижроия органи раҳбарини Уюшманинг мақсадлари ва вазифаларига риоя қилинмаганда, мазкур Устав талаблари ҳамда АУЙ ва Директорлар кенгаши қарорлари ижроси сурункали равишда узрсиз сабабларга кўра таъминланмаган ҳолатларда лавозимдан муддатдан илгари озод этиш ва АУЙ ўтказилгунга қадар раҳбар вазифасини бажарувчи шахсни тайинлаш;\nУюшма Ижроия органи раҳбари фаолиятини умумий назоратини олиб бориш;\nУюшма Ижроия органининг ва аъзоларининг аффилланган шахслари билан ҳамда қиймати Директорлар кенгаши томонидан белгиланган миқдордан кўп бўлган Уюшма мулкини тасарруф этиш билан боғлиқ битимларни маъқуллаш;\nУюшманинг Директорлар кенгаши қошида Маслаҳат кенгаши, шу жумладан қўмита ва комиссияларини ташкил этиш, тўхтатиш, вазифалари ва муддатларини белгилаш, улар фаолиятини мувофиқлаштириш;\nУюшманинг ҳар йиллик хўжалик фаолиятини аудиторлик текширувидан ўтказиш билан боғлиқ бўлмаган бошқа аудиторлик текшируви (ўрганиш)ни ўтказиш учун аудиторлик ташкилотини ва ушбу ташкилотнинг хизматларига тўланадиган энг кўп ҳақ миқдорини белгилаш;\nУюшма Ижроия органи раҳбарига тўланадиган ҳақ (мукофот) ва (ёки) компенсацияларни миқдорларини белгилаш;\nУюшманинг давлат ва жамоат ташкилотлари, хорижий ва халқаро ташкилотлар ҳамда оммавий ахборот воситалари билан хамкорликни йўлга қўйиш стратегиясини белгилаш;\nУюшма аъзолари ва Ижроия органи раҳбари таклиф ва эътирозларини кўриб чиқиш ва шу масалалар бўйича қарорлар қабул қилиш.\n53. Уюшма Директорлар кенгаши мажлиси, Кенгаш аъзоларининг камида 75 фоиз аъзолари мажлисда иштирок этгандагина ваколатли ҳисобланади.\nДиректорлар кенгаши мажлиси, мажлисда қатнашувчи Кенгаш аъзоларининг қарори оддий кўпчилик овоз билан қабул қилинади. Директорлар кенгаши йиғилишида аъзоларнинг «Тарафдор» ва «Қарши» овозлари сони тенг бўлган ҳолларда, Уюшма Директорлар кенгаши раисининг овози ҳал қилувчи ҳисобланади.\n54. Директорлар кенгашининг мажлисида баённома юритилади ва у мажлис ўтказилганидан сўнг 5 иш кунидан кечиктирмай тузилади. Мажлис баённомасида қуйидагилар кўрсатилади:\nДиректорлар кенгаши мажлисининг баённомаси мажлисда иштирок этаётган барча кенгаш аъзолари томонидан имзоланади ва 2 иш куни ичида Уюшма Ижроия органига ижро этиш учун топширилади.\n55. Директорлар кенгашининг раиси:\nкенгашнинг самарали фаолиятини таъминлаш борасидаги ишларни ташкил этади;\nкенгаш мажлисларини чақириш, унинг ишини ҳамда мажлис учун керакли ҳужжатларни тайёрлашни ташкил этади;\nкенгаш мажлисларида раислик қилади;\nмажлисларда баённома юритилишини ташкил этади ва уни имзолайди;\nАУЙда раислик қилади, мазкур Уставда назарда тутилган ҳоллар бундан мустасно;\nДиректорлар Кенгаши қарорларининг бажарилиши устидан назорат олиб боради;\nИжроия органи раҳбари билан Уюшма номидан меҳнат шартномасини тузади;\nУюшма фаолияти билан боғлиқ бошқа вазифаларни кенгаш ваколати доирасида АУЙни қарорига асосан амалга оширади.\nУюшманинг Маслаҳат кенгаши\n56. Маслаҳат кенгаши Уюшма Директорлар кенгашининг консультацион-маслаҳат органи бўлиб, унинг таркиби Уюшма Ижроия органи раҳбарининг тавсиясига кўра Уюшма Директорлар кенгашининг қарори билан тасдиқланади.\n57. Маслаҳат кенгашининг сон таркиби чегараланмайди, унинг аъзоларига ҳақ тўланмайди.\n58. Маслаҳат кенгаши фаолияти Директорлар кенгаши томонидан тасдиқланадиган қоида асосида амалга оширилади.\n59. Маслаҳат кенгашининг асосий мақсад ва вазифалари:\nкапитал бозорида юзага келган долзарб масалаларни муҳокама этиш ва улар бўйича ўз таклиф ва мулохазаларини Директорлар кенгашига тақдим этиш;\nкапитал бозори қатнашчиларининг хуқуқ ва манфаатларини химоя қилиш бўйича қабул қилинган ва тайёрланаётган меъёрий ҳужжатлар юзасидан таклиф ва мулохазалар билдириш;\nкапитал бозорининг самарали фаолият кўрсатиши бўйича халқаро тажрибалардан келиб чиққан ҳолда тавсиялар бериш;\nкапитал бозори қатнашчилари ўртасида юзага келган зиддиятларни ҳал этиш юзасидан маслаҳатлар бериш;\nкапитал бозорини такоминлаштириш ва ривожлантириш бўйича давлат ташкилотларига киритилган таклиф ва мулоҳазаларни тайёрлашда қатнашиш;\nУюшма Ижроия органи томонидан Директорлар кенгашига тақдим этиладиган Уюшма фаолиятининг йиллик режаси лойихасини кўриб чиқиш ва ўз таклиф ва мулоҳазаларини Директоралар кенгашига тақдим этиш;\nУюшма фаолияти билан боғлиқ бўлган бошқа масалалар бўйича ўз таклиф ва мулоҳазаларини тақдим этиш.\nУюшма Ижроия органи\n60. Уюшманинг кундалик фаолиятига раҳбарлик Уюшма Ижроия органи томонидан амалга оширилади. Ижроия органи АУЙнинг ва Директорлар кенгашининг қарорлари бажарилишини ташкил этади.\n61. Ижроия органи унинг раҳбари (раиси) дан ташкил топади ва у фақат АУЙ ва Директорлар кенгашига ҳисобдордир. Уюшма Директорлар кенгаши ва Маслахат кенгаши ўз вазифаларини бажаришларида ишчи органи ҳисобланади.\nИжроия органи ташкил тузилмаси Уюшма Директорлари кенгаши томонидан, Уюшма Ижроия органи раҳбари тавсиясига асосан тасдиқланади.\n62. Ижроия органининг ваколат доирасига қуйидагилар киради:\nУюшма жорий фаолиятини амалга ошириш;\nУюшма номидан ишончномасиз мазкур Устав асосида иш юритиш, шу жумладан унинг манфаатларини ифодалаш, Уюшма номидан хатлар имзолаш, шартнома, келишув, меморандум ва бошқа битимлар тузиш;\nУюшманинг хуқуқ ва манфаатларини давлат бошқарув органларида, суд ва бошқа ташкилотлар олдида ҳимоя қилиш;\nУюшмага мустақил равишда ишчи ва ходимларни ишга ёллаш (ишдан бўшатиш), улар билан шартномалар тузиш, штатлар тасдиқлаш;\nУюшма ваколатхона ва филиаллари раҳбарини тайинлаш ва лавозимидан озод этиш;\nУюшманинг барча ходимлари бажариши мажбурий бўлган буйруқлар чиқариш ва уларга кўрсатмалар бериш;\nУюшманинг жорий ва келажак режаларини ишлаб чиқиш ва уни Директорлар кенгаши муҳокамасига тақдим этиш;\nУюшма молиявий режа лойихасини ишлаб чиқиш ва Директорлар кенгаши муҳокамасига тақдим этиш;\nУюшма ваколатхоналари ва шўъба корхоналарини очиш ва уларнинг фаолиятини якунлаш ҳамда Уюшманинг бошқа юридик шахсларда иштирок этиши бўйича Директорлар кенгашига таклифлар киритиш;\nУюшма аъзолари ва бошқа молия бозори иштирокчиларидан, Уюшма асосий фаолияти билан боғлиқ турли лойиҳалар ва тадбирларни амалга ошириш учун молиявий ва бошқа ёрдам кабул килиш ва ундан фойдаланиш бўйича Директорлар кенгашига таклифлар бериш;\nУюшма Директорлар кенгаши қошидаги қўмита ва комиссиялар фаолиятини ташкил этиш;\nУюшма аъзоларини навбатдаги ва навбатдан ташқари АУЙ ҳақида хабардор қилиш;\nАУЙ ва Директорлар кенгаши қарорлари хақида Уюшма аъзоларини хабардор қилиш;\nАУЙ ва Директорлар кенгаши қарорлари ижросини таъминлаш;\nДиректорлар кенгаши томонидан тасдиқланган молиявий режа асосида Уюшманинг пул маблағлари ва бошқа мулкларини бошқариш;\nАУЙ ва Директорлар кенгаши ваколатларига кирмаган бошқа масалалар.\nVIII. УЮШМА МУЛКИНИНГ МАНБАЛАРИ\n63. Уюшма мулки қуйидаги манбалар ҳисобига ташкил этилади:\nУюшма аъзолари бадаллари ва бошқа молиявий ёрдам пуллари;\nгрантлар ва ҳомийликлик маблағлари;\nЎзбекистон Республикаси қонунчилиги билан ман этилмаган бошқа тушумлар.\n64. Уюшма тушумлари ва даромади фақат мазкур Устав АУЙ ва Директорлар кенгаши белгилаган мақсадларга эришиш учун ишлатилади ва Уюшма таъсисчилари орасида уларнинг даромади сифатида тақсимланмайди.\nIX. УСТАВГА ҚЎШИМЧА ВА УЗГАРТИРИШЛАР КИРИТИШ\n65. Мазкур Уставга қўшимча ва ўзгартириш киритиш бўйича қарор АУЙ иштирок этаётган Уюшма аъзоларининг тўртдан уч қисмидан иборат кўпчилик овози билан қабул қилинади.\n66. Уюшма Аъзоларининг умумий йиғилишига мазкур Уставга ўзгартириш ва қўшимчалар киритиш борасидаги таклифлар Уюшма Директорлар кенгаши, Уюшманинг 20% кўп аъзолари ва Ижроия органи раҳбарининг таклифлари билан киритилиши мумкин.\n67. Мазкур Уставга киритилган ўзгартириш ва кўшимчалар Ўзбекистон Республикасида ўрнатилган тартиб в муддатларда давлат рўйхатидан ўтказилади.\nX. УЮШМАДА ҲИСОБ ВА ҲИСОБОТ ТАРТИБИ\n68. Уюшма, Ўзбекистон Республикаси қонунчилиги асосида, молия ва статистик ҳисоб ва ҳисоботларни олиб боради ҳамда тегишли давлат органларига қонун ҳужжатлари талабларига мувофиқ тақдим этади.\n69. Уюшма Ижроия органи қонунчилик талабалари асосида ҳисоботларда акс эттирилган маълумотларнинг хаққонийлиги ва ҳужжатларнинг (бошқарув, молия-хўжалик ва бошқа) ўрнатилган тартибда сақланиши учун жавобгардир.\n70. Уюшманинг молия-хўжалик йили 1 январдан 31 декабргача белгиланади.\nXI. УЮШМА ҚАЙТА ТАШКИЛ ЭТИЛИШИ ВА ТУГАТИЛИШИ\n71. Уюшма қайта ташкил этилиши (қўшиб юбориш, бирлаштириш, бўлиш, ажратиб чиқариш ва қайта тузиш) ёки тугатилиши Уюшма АУЙ, суд қарорига ёки қонунларда кўрсатилган бошқа асосларга кўра амалга оширилади.\nУюшма АУЙ қарорига кўра тугатилаётган бўлса, бу ҳақда зудлик билан руйхатга олган органни ёзма равишда хабардор қилиши шарт.\n72. Уюшмани қайта ташкил этилганда унинг барча ҳуқуқ ва мажбуриятлари янги ташкил этилган ташкилотга ўтказилади.\n73. Уюшма фаолиятининг тугатилиши жараёни тугатиш комиссияси томонидан амалга оширилади.\n74. Уюшма фаолиятининг тугатилиши давомида барча кредиторлар билан ҳисоб-китоблар ўрнатилган тартибда амалга оширилади. Тугатиш комиссияси Уюшма тугатилиши ҳақида матбуотда хабар беради ва кредиторларнинг талабларини билдириш тартиби ва муддатини белгилайди, бу муддат тугатиш ҳақида эълон қилинган кундан эътиборан икки ойдан кам бўлмаслиги лозим.\n75. Уюшма ихтиёрида кредиторлар билан ҳисоб-китоблар амалга оширилгандан сўнг қолган мол-мулки Уюшма АУЙ қарорига асосан бошқа нотирожат ташкилотларига берилади ёки, шунга ўхшаш беғараз мақсадларда ишлатилади, қонун ҳужжатларида қайд этилган ҳолатлар бундан мустасно. Уюшма мол-мулки унинг аъзолари ўртасида тақсимланиши мумкин эмас.\n76. Уюшма фаолиятига тегишли барча ҳужжатлар янги ташкил этилган ташкилотга ёки давлат ташкилотлари архивга топширилади, қонун ҳужжатларида назарда тутилган ҳолатлар бундан мустасно.\nУюшма фаолияти тугатилганлиги ҳақида тегишли давлат реестрига ёзув киритилгандан сўнг Уюшма фаолияти тугатилган ҳисобланади.\nРег. Агентством при Министерстве юстиции РУз. 10.02.2021г. №313/1771


2017 Май 18 | Ғафур Ғулом нашриёти\n2017, 18 Май учун архив\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари, йирик лойиҳалар билан танишиш, халқ билан мулоқот қилиш мақсадида 17 май куни Сирдарё вилоятига ташриф буюрди. Сирдарё вилоятининг салоҳияти ва аҳоли турмуш даражасини ошириш бўйича изчил ишлар олиб борилмоқда. Вилоят иқтисодиёти барқарор суръатлар билан ривожланмоқда. 2017 йилнинг биринчи чорагида ялпи [...]\nДавлатимиз раҳбари Сирдарё вилоятига ташрифи давомида Гулистон шаҳридаги “Sirdaryo Best Fashion” корхонасида бўлди. Жорий йил март ойида фойдаланишга топширилган мазкур корхонада 500 га яқин одам иш билан таъминланган. Бу ерда ишлаб чиқарилаётган трикотаж маҳсулотлари тўлиқ экспорт қилинмоқда. Давлатимиз раҳбари корхона фаолияти билан танишди. Замонавий ва энергиятежамкор технологик ускуналар билан жиҳозланган корхона бугун нафақат вилоятда, балки [...]\nКеча Ўзбекистон Республикаси Президенти Шавкат Мирзиёев Сирдарё вилояти маркази Гулистон шаҳрига ташриф буюриши ҳақида хабар берган эдик. Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари, йирик лойиҳалар билан танишиш, халқ билан мулоқот қилиш мақсадида бугун, 17 май куни Сирдарё вилоятига ташриф буюрди. Сирдарё вилоятининг салоҳияти ва аҳоли турмуш даражасини ошириш бўйича [...]